Furcsa lények

Mindenki előtt van egy papírlap, aminek a tetejére felrajzol egy fejet. Ez lehet bármilyen fej, bármilyen furcsa, vicces tulajdonsággal. Ezután mindenki behajtja úgy a lapot, hogy ne látszódjon a rajza, csak a nyak egy kis része lógjon ki, hogy a következő ott tudja folytatni a rajzolást. A törzsek és karok megrajzolása következik, ezután a lapot újra be kell hajtani, továbbadni, majd megrajzolni a lábakat. Az így elkészült teremtményeknek valamilyen tulajdonságuk alapján nevet kell adni, majd történetbe foglalni őket úgy, hogy a résztvevők közül mindenki minden körben egy mondattal bővíti a történetet.